Gummistøvler, regnjakke og paraply. Så har du, hvad der skal til for at klare dig søndag morgen i det nordjyske. Efter et døgn med regn over store dele af hele Jylland siler regnen stadig ned over Nordjylland søndag morgen. Men bare rolig - i følge TV2 Vejret klarer det op i løbet af dagen. Fronten med regn er så småt ved at forlade Jylland, og den bevæger sig langsomt mod Sjælland. Det er altså ikke længere Nordjylland, som har udsigt til en første søndag i oktober med regn og skyer. - Opklaringen breder sig til stort set hele Jylland og store dele af Fyn, der som et plaster på såret for gårsdagens regnvejr, kan se frem til en solrig søndag, lyder det fra TV2 Vejret.

Referat:
Det er en regnfuld morgen i det nordjyske, men i følge TV2 Vejret klarer det op i løbet af dagen.